Som noget helt specielt er 1 ud af 4 rosévine fra Frankrig. De står nemlig for ikke mindre end 28 % på markedet. Herefter kommer Italien, som står for ca. 20 %, og så har vi USA, som producerer ca. 15 % af al rosévin i verden. På fjerdepladsen ligger Spanien, som står for ca. 10 % af markedet.
Der er også mange andre lande, som producerer rosévin, men det er i mindre omfang end de fire førnævnte. Ligeledes bliver rosévin kaldt noget forskelligt i de førnævnte lande. Blandt andet kaldes rosévin for ”rosado” i Spanien, hvorimod de i Italien kalder det ”rosato”. I Danmark har vi derimod valgt at læne os op ad Frankrigs betegnelse, nemlig rosé.